**Iubirea munţilor**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Povestea muntelui ce plânge

E de demult şi inimi frânge

Fiindcă-i povestea celor care

Trăiesc la mare depărtare

Dar au ajuns să se iubească

C-o dragoste nepământească.

Să fii semeţ şi să fii stâncă

Să scrutezi zarea, i-o poruncă

Dată de Cel ce-orânduieşte

Ca muntele să aibă creste.

Şi nu e singur, sunt mai mulţi

Aceia ce se cheamă munţi

Şi fiecare singur, mare,

Priveşte până-n depărtare.

Şi într-o zi, un munte mic

Ce nu avea pe frunte pic

De ploaie, fiind cerul senin

Simte cum spre el parcă vin

Miresme de flori, triluri care

Îţi duc privirea-n depărtare..

Şi vede-atunci ( e împietrit)...

Un munte şi n-a bănuit

Că poate-n el să mai trezească

Simţiri de dragoste lumească.

Privirea muntelui cel mare

Cu tâmple albe, păduri care

Îl face mai impunător,

Coboară la cel mic cu dor...

În clipa aceea minuntă

Ei se cutremură de-odată

Şi tot pământul e un rai,

Ei sunt în cer şi-n luna mai!

Şi au urmat cuvinte-n şoapte

Zi după zi şi duse-n noapte

De o iubire nefirească

Şi tânguire sufletească.

Puteau să-şi spună simtăminte,

Să se privească fără cuvinte

Dar să se strângă-n braţe nu.

Iar inimile ce-ncontinuu

Bat tare, nu pot să audă

Cum dragostea i le inundă.

Cu nori de ploaie se-nconjoară

Munţii ce nu vor să-i mai doară

Iubirea lor cea ne-mplinită...

Ploaia cu plâns le-a fost sortită !